**projektas**

**reg. Nr. T-53**

**2.9. darbotvarkės klausimas**

**Pasvalio rajono savivaldybės taryba**

|  |
| --- |
| sprendimas |
| **Dėl pasvalio rajono savivaldybės 2019 m. Visuomenės sveikatos rėmimo specialiosios programos ir jos sąmatos PAtvirtinimo** |

|  |  |  |
| --- | --- | --- |
| 2019 m. kovo d. | Nr. | T1- |
| Pasvalys | | |

Vadovaudamasi Lietuvos Respublikos vietos savivaldos įstatymo 6 straipsnio 18 punktu, 16 straipsnio 2 dalies 40 punktu, Lietuvos Respublikos sveikatos sistemos įstatymo 41 straipsniu, 63 straipsnio 5 punktu, Pasvalio rajono savivaldybės visuomenės sveikatos rėmimo specialiosios programos rengimo ir įgyvendinimo tvarkos aprašo, patvirtinto Pasvalio rajono savivaldybės tarybos 2016 m. gruodžio 21 d. sprendimu Nr. T1-243 „Dėl Pasvalio rajono savivaldybės visuomenės sveikatos rėmimo specialiosios programos rengimo ir įgyvendinimo tvarkos aprašo patvirtinimo“ (su visais aktualiais pakeitimais), 9 ir 41 punktais ir atsižvelgdama į Pasvalio rajono savivaldybės bendruomenės sveikatos tarybos 2019 m. kovo 5 d. posėdžio protokolą Nr. TSV-1, Pasvalio rajono savivaldybės taryba nusprendžia:

1. Patvirtinti Pasvalio rajono savivaldybės 2019 m. visuomenės sveikatos rėmimo specialiąją programą (pridedama);

2. Patvirtinti Pasvalio rajono savivaldybės 2019 m. visuomenės sveikatos rėmimo specialiosios programos sąmatą (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus

vyriausioji specialistė (Savivaldybės gydytoja)

Dalia Vasiliūnienė

2019-03-06, tel. (8 451) 54 086

Suderinta DVS Nr. RTS-55

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS 2019 M. VISUOMENĖS SVEIKATOS RĖMIMO SPECIALIOSIOS PROGRAMOS IR JOS SĄMATOS PATVIRTINIMO**

2019-03-06

Pasvalys

**1. Problemos esmė.**

Sprendimo projektu siūloma patvirtinti Pasvalio rajono savivaldybės 2019 m. visuomenės sveikatos rėmimo specialiąją programą (toliau – Programa) ir Programos sąmatą. Programa parengta vadovaujantis Pasvalio rajono savivaldybės visuomenės sveikatos rėmimo specialiosios programos rengimo ir įgyvendinimo tvarkos aprašu, patvirtintu Pasvalio rajono savivaldybės tarybos 2016 m. gruodžio 21 d. sprendimu Nr. T1-243 „Dėl Pasvalio rajono savivaldybės visuomenės sveikatos rėmimo specialiosios programos rengimo ir įgyvendinimo tvarkos aprašo patvirtinimo“ (su visais pakeitimais). Programoje yra šie skyriai: bendrosios nuostatos, situacijos analizė, tikslas ir uždaviniai, finansuojamos veiklos sritys, prioritetai, finansavimo šaltiniai, programos įgyvendinimas, vertinimo kriterijai, laukiami rezultatai, atsakomybė.

Programos tikslas **–** remti visuomenės sveikatos priežiūros priemones, stiprinančias gyventojų sveikatą, mažinančias sveikatą žalojančios elgsenos paplitimą, formuojančias aktyvų visuomenės požiūrį į sveikatą, užtikrinančias sveikatai palankią aplinką, finansuojant Savivaldybės remiamas visuomenės sveikatos veiklas.

Programos lėšas sudaro pajamos iš Savivaldybės aplinkos apsaugos rėmimo specialiosios programos – 20 proc. (9 200 Eur) ir lėšos gautos už Savivaldybei nuosavybės teise priklausančių patalpų (vaistinės), esančių adresu Geležinkeliečių g. 70, Pasvalys, nuomą (71 203,80 Eur). Vadovaujantis Savivaldybės tarybos 2018 m. gruodžio 19 d. sprendimu Nr. T1-251 „Dėl Pasvalio rajono savivaldybės tarybos 2015 m. birželio 25 d. sprendimo Nr. T1-64 „Dėl turto nuomos“ pakeitimo“, nuo 2019 m. sausio 1 d. visos lėšos, gautos už Poliklinikos patalpų nuomą pervedamos į Savivaldybės visuomenės sveikatos rėmimo specialiosios programos sąskaitą. Iki šio sprendimo priėmimo, 40 proc. lėšų už patalpų nuomą buvo pervedama į VšĮ Pasvalio PASPC sąskaitą sveikatinimo programoms įgyvendinti, 60 proc. – į Visuomenės sveikatos rėmimo specialiosios programos sąskaitą.

Programos lėšų likutis 2019 m. sausio 1 d. buvo 5 060,19 Eur. Iš viso lėšų su 2018 m. likučiu – 85 463,99 Eur.

Numatomos išlaidos: Programos sveikatinimo projektų finansavimui 46 000 Eur, Pasvalio rajono savivaldybės priklausomybę sukeliančių medžiagų (narkotikų, alkoholio, tabako ir kitų) vartojimo mažinimo ir prevencijos 2017–2019 metų programos 2019 metų priemonių plano įgyvendinimui – 3 850 Eur, Pasvalio rajono savižudybių prevencijos 2018–2020 metų programos 2019 m. priemonių įgyvendinimui – 2 050 Eur, rengiamos Pasvalio rajono savivaldybės vaikų dantų profilaktikos 2019–2022 m. programos „Nauja vaikų karta – be dantų ėduonies!“ įgyvendinimui – 4 282,47 Eur, Visuomenės sveikatos stebėsenos ataskaitos rekomendacijų priemonių plano įgyvendinimu– 6 496,52 Eur, VšĮ Pasvalio pirminės asmens sveikatos priežiūros centro programai „Pasvalio rajono gyventojų sveikatos stiprinimas ir gyvenimo kokybės gerinimas“ – 22 785 Eur.

Bendruomenės sveikatos tarybai buvo pateikti 59 sveikatinimo projektų paraiškos. Prašoma suma 92 038,80Eur. Bendruomenės sveikatos taryba 2019 m. kovo 5 d. vykusiame posėdyje apsvarstė pateiktas sveikatinimo projektų paraiškas ir atsižvelgdama į Visuomenės sveikatos rėmimo specialiosios programos paraiškų vertinimo komisijos, sudarytos Administracijos direktoriaus 2017 m. vasario 7 d. įsakymu Nr. DV-112 „Dėl Pasvalio rajono savivaldybės visuomenės sveikatos rėmimo specialiosios programos paraiškų vertinimo komisijos sudarymo“ paraiškų vertinimus ir pastabas, siūlo skirti finansavimą 58 projektams. Pasvalio rajono sergančių cukriniu diabetu draugijos „Sveikata“ paraiška nevertinta, nes buvo pateikta po nustatyto paraiškų pateikimo termino. Iš viso projektams siūloma paskirstyti 46 000 Eur. Posėdžio protokolo išrašas pridedamas.

Už sveikatos projekto lėšų tinkamą panaudojimą, darbų apimčių ir kokybinių parametrų įvykdymą, dalykinės ir finansinės ataskaitų pateikimą atsako projekto vadovas. Finansavimo gavėjai privalo viešinti informaciją, susijusią su Savivaldybės lėšomis finansuojamo projekto vykdymu (per žiniasklaidos priemones, interneto svetaines, socialinius tinklus, leidinius ir pan.). Įvykdžius projektą, projekto vadovas Savivaldybės gydytojui iki kitų metų sausio 15 d. pateikia veiklos ataskaitą, kartu su šia ataskaita yra teikiamos ir finansinės ataskaitos bei išlaidas patvirtinančių dokumentų kopijos. Specialiosios programos lėšų apskaitą tvarko Savivaldybės administracijos Apskaitos skyrius, lėšų naudojimą išlaidų sąmatoje nurodytiems tikslams kontroliuoja Savivaldybės kontrolės ir audito tarnyba. Metinę ataskaitą apie Programos priemonių vykdymą Savivaldybės gydytojas pateikia Savivaldybės tarybai ir Lietuvos Respublikos sveikatos apsaugos ministerijai.

Remiantis patvirtinta Programa ir Programos sąmata bus paskirstytos lėšos Programos projektų įgyvendinimui. Programos įgyvendinimas padės formuoti aktyvų visuomenės požiūrį į sveikatą, leis sumažinti gyventojų sergamumą, neįgalumą ir mirštamumą, kurį lemia neteisinga žmonių gyvensena, elgsena, neigiami aplinkos veiksniai, padidės gyventojų atsakomybė už savo sveikatą.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai.**

Sprendimo įgyvendinimui naudojamos Visuomenės sveikatos rėmimo specialiosios programos lėšos.

**4. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

**6. Sprendimo projekto iniciatoriai.**

Bendruomenės sveikatos taryba, Socialinės paramos ir sveikatos skyriaus vyriausioji specialistė (Savivaldybės gydytoja).

**7. Sprendimo projekto rengimo metu gauti specialistų vertinimai ir išvados.**

Visuomenės sveikatos rėmimo specialiosios programos paraiškų vertinimo komisijos vertinimai.

PRIDEDAMA. Bendruomenės sveikatos tarybos posėdžio protokolo išrašas, 6 lapai.

Socialinės paramos ir sveikatos skyriaus

vyriausioji specialistė (Savivaldybės gydytoja) Dalia Vasiliūnienė

PATVIRTINTA

Pasvalio rajono savivaldybės tarybos

2019 m. kovo d. sprendimu Nr. T1-

**PASVALIO RAJONO SAVIVALDYBĖS 2019 M. VISUOMENĖS SVEIKATOS RĖMIMO SPECIALIOJI PROGRAMA**

**I SKYRIUS**

**BENDROSIOS NUOSTATOS**

1. Pasvalio rajono savivaldybės 2019 m. visuomenės sveikatos rėmimo specialiosios programos (toliau – Programa) paskirtis – remti Pasvalio rajono savivaldybėje (toliau – Savivaldybė) vykdomas visuomenės sveikatinimo priemones, siekiant pagerinti gyventojų sveikatą ir gyvenimo kokybę.

2. Programa parengta atsižvelgiant į Lietuvos sveikatos 2014–2025 metų strategiją, patvirtintą Lietuvos Respublikos Seimo 2014 m. birželio 26 d. nutarimu Nr. XII-964 „Dėl Lietuvos sveikatos 2014–2025 metų strategijos patvirtinimo“, Nacionalinę visuomenės sveikatos priežiūros 2016–2023 metų plėtros programą, patvirtintą Lietuvos Respublikos Vyriausybės 2015 m. gruodžio 9 d. nutarimu Nr. 1291 „Dėl Nacionalinės visuomenės sveikatos priežiūros 2016–2023 metų plėtros programos patvirtinimo“, Pasvalio rajono savivaldybės visuomenės sveikatos stebėsenos 2017 m. ataskaitos duomenis.

3. Programa parengta vadovaujantis Pasvalio rajono savivaldybės visuomenės sveikatos rėmimo specialiosios programos rengimo ir įgyvendinimo tvarkos aprašu, patvirtintu Pasvalio rajono savivaldybės tarybos 2016 m. gruodžio 21 d. sprendimu Nr. T1-243 „Dėl Pasvalio rajono savivaldybės visuomenės sveikatos rėmimo specialiosios programos rengimo ir įgyvendinimo tvarkos aprašo patvirtinimo“.

**II SKYRIUS**

**SITUACIJOS ANALIZĖ**

4. Pasaulio sveikatos organizacijos (toliau – PSO) duomenimis, visuomenės sveikatos būklę lemia: 50 proc. žmonių gyvensena, 20 proc. juos supanti aplinka, 20 proc. genetinis paveldimumas ir 10 proc. sveikatos priežiūros tarnybų veikla. PSO yra apskaičiavusi, kad Lietuvoje 18 proc. mirčių yra susijusios su tabako vartojimu, 12 proc. – su nepakankamu vaisių ir daržovių vartojimu, 11 proc. – su alkoholiu, 10 proc. – su antsvoriu, 9 proc. – su fizinės veiklos stoka.

5. Pasvalio rajono savivaldybės visuomenės sveikatos stebėsenos 2017 m. ataskaita, patvirtinta Pasvalio rajono savivaldybės tarybos 2018 m. gruodžio 19 d. sprendimu Nr. T1-239 „Dėl Pasvalio rajono savivaldybės visuomenės sveikatos stebėsenos 2017 metų ataskaitos patvirtinimo“, publikuojama Pasvalio rajono savivaldybės interneto svetainėje <http://www.pasvalys.lt/lt/veiklos-sritys/sveikatos-prieziura/ataskaitos>. Ataskaitoje pateikiami rodikliai atspindi kaip įgyvendinami Lietuvos sveikatos 2014–2025 metų strategijos tikslai bei jų uždaviniai.

6. Atlikus Pasvalio rajono savivaldybės visuomenės sveikatos stebėsenos duomenų analizę, nustatyta, kad rodikliai, atspindintys geriausią situaciją („žalioji zona“), yra šie:

6.1. asmenų, žuvusių ar sunkiai sužalotų dėl nelaimingų atsitikimų darbe, skaičius 10 000 darbingo amžiaus gyventojų;

6.2. asmenų, susižalojusių dėl nukritimo skaičius 65+ m. amžiaus grupėje 10 000 gyventojų;

6.3. mirtingumas/standartizuotas mirtingumas dėl priežasčių, susijusių su narkotikų vartojimu;

6.4. užregistruoti nauji daugeliui vaistų atsparios tuberkuliozės atvejai 100 000 gyventojų;

6.5. sergančiųjų daugeliui vaistų atsparia tuberkulioze skaičius 100 000 gyventojų;

6.6. sergamumas ŽIV ir lytiškai plintančiomis ligomis 100 000 gyventojų;

6.7. kūdikių (vaikų iki 1 m. amžiaus) mirtingumas 1000 gyvų gimusių kūdikių;

6.8. paauglių (15–17 m.) gimdymų skaičius 100 000 gyventojų;

7. Didžioji dalis Pasvalio rajono rodiklių reikšmių patenka į Lietuvos vidurkį atitinkančią kvintilių grupę („geltonoji zona“), tačiau į juos taip pat reikėtų atkreipti dėmesį:

7.1. mirtingumo/standartizuoto mirtingumo nuo piktybinių navikų;

7.2. mirtingumo/standartizuoto mirtingumo nuo kraujotakos sistemos ligų;

7.3. mirtingumo/standartizuoto mirtingumo dėl atsitiktinio paskendimo;

7.4. mirtingumo/standartizuoto mirtingumo rodiklis dėl savižudybių;

7.5. sergamumas žarnyno infekcinėmis ligomis ir kiti rodikliai.

8. Dalies rodiklių reikšmės patenka į prasčiausių savivaldybių kvintilių grupę („raudonoji zona“):

8.1. vidutinė tikėtina gyvenimo trukmė;

8.2. šeimų patiriančių socialinę riziką skaičius;

8.3. ilgalaikio nedarbo lygis;

8.4. sergamumas tuberkulioze;

8.5. mirtingumas/standartizuotas mirtingumas dėl priežasčių, susijusių su alkoholio vartojimu;

8.6. išvengiamų hospitalizacijų skaičius;

8.7. dviejų metų amžiaus vaikų MMR1 (tymų, epideminio parotito, raudonukės vakcina, 1 dozė) skiepijimo apimtys;

8.8. mirtingumas / standartizuotas nuo cerebrovaskulinių ligų;

8.9. prevencinių programų dėl gimdos kaklelio piktybinių navikų, vaikų krūminių dantų dengimo silantinėmis medžiagomis, širdies ir kraujagyslių ligų įgyvendinimas.

9. Apskaičiavus ir išanalizavus 2017 m. Pasvalio rajono savivaldybės visuomenės sveikatos stebėsenos rodiklius, turime galimybę palyginti pastaruosius su praėjusių metų rodikliais. Nuo 2016 m. gerėjimo tendenciją rodo 24 rodikliai. Labiausiai 2016–2017 m. sumažėjo mirtingumas dėl savižudybių, mirtingumas dėl nukritimo, mirtingumas dėl eismo įvykių, pėsčiųjų mirtingumas dėl eismo įvykių, mažėja ir užregistruoti nauji daugeliui vaistų atsparios tuberkuliozės atvejai, paauglių (15–17 m.) gimdymų skaičius. Lyginant 2016–2017 m., didėjo mirtingumas dėl priežasčių, susijusių su alkoholio vartojimu, darbingo amžiaus asmenų, pirmą kartą pripažintų neįgaliais, skaičius, išvengiamų hospitalizacijų skaičius, išvengiamų hospitalizacijų dėl diabeto ir jo komplikacijų skaičius. Kiti likę rodikliai keitėsi nežymiai.

**III SKYRIUS**

**PROGRAMOS TIKSLAS IR UŽDAVINIAI**

10. Programos tikslas **–** remti visuomenės sveikatos priežiūros priemones, stiprinančias gyventojų sveikatą, mažinančias sveikatą žalojančios elgsenos paplitimą, formuojančias aktyvų visuomenės požiūrį į sveikatą, užtikrinančias sveikatai palankią aplinką, finansuojant Savivaldybės remiamas visuomenės sveikatos veiklas.

11. Programos uždaviniai:

11.1.stiprinti gyventojų sveikatą ir vykdyti ligų prevenciją;

11.2. ugdyti gyventojų sveiką gyvenseną bei informuoti visuomenę apie tai;

11.3. stiprinti asmeninę žmogaus atsakomybę už savo sveikatą;

11.4. vykdyti psichinės sveikatos išsaugojimą bei priklausomybių prevenciją.

**IV SKYRIUS**

**FINANSUOJAMOS VEIKLOS SRITYS**

12. Programos lėšomis remiamos šios visuomenės sveikatos priežiūros paslaugos:

12.1. Sveikatos stiprinimas:

12.1.1. informacijos apie sveikatą teikimas;

12.1.2. konsultavimas;

12.1.3. mokymas;

12.1.4. sveikos gyvensenos įgūdžių formavimas;

12.2. Visuomenės sveikatos sauga:

12.2.1. sauga nuo neigiamo aplinkos poveikio;

12.2.2. sauga nuo užkrečiamųjų ligų;

12.3. Ligų profilaktika:

12.3.1. informacijos teikimas gyventojams apie elgsenos ir medicininius sveikatos rizikos veiksnius;

12.3.2. konsultacijos ir kitos priemonės, siekiant sumažinti minėtų rizikos veiksnių paplitimą tiek individo, tiek bendruomenės lygmenyse;

12.4. aplinkos veiksnių stebėsena.

13. Remiamos šios visuomenės sveikatos poveikio sritys:

13.1. alkoholio, tabako ir kitų psichoaktyvių medžiagų vartojimo prevencija;

13.2. užkrečiamųjų ligų prevencija ir kontrolė;

13.3. aplinkos sveikata (triukšmo prevencija, geriamojo vandens, maudyklų vandens stebėsena ir kt.);

13.4. burnos higiena ir sveikata;

13.5. sveikos mitybos skatinimas ir nutukimo prevencija;

13.6. fizinio aktyvumo skatinimas;

13.7. lytinė sveikata;

13.8. nelaimingų atsitikimų ir traumų prevencija (tarp jų ir pirmosios pagalbos teikimas);

13.9. psichikos sveikatos stiprinimo, savižudybių ir smurto prevencija;

13.10. visuomenės sveikatos stebėsena;

13.11. kitos visuomenės sveikatos poveikio sritys, nenurodytos 13.1**–**13.10 papunkčiuose.

14. Programos lėšomis neremiamos visuomenės sveikatos priežiūrai nepriskirtinos paslaugos:

14.1. asmens sveikatos priežiūros paslaugos, finansuojamos Privalomojo sveikatos draudimo fondo biudžeto lėšomis;

14.2. socialinių paslaugų katalogo paslaugos;

14.3. su visuomenės sveikata nesusijusios laisvalaikio veiklos;

14.4. kitos veikloms įgyvendinti nebūtinos prekės;

14.5. patalpų remonto, statybos, rekonstrukcijos darbai.

**V SKYRIUS**

**PROGRAMOS PRIORITETINĖS KRYPTYS**

15. Programos lėšų naudojimo prioritetinės kryptys, kurias nustatė Pasvalio rajono savivaldybės bendruomenės sveikatos taryba (toliau – Bendruomenės sveikatos taryba):

15.1. psichinės sveikatos stiprinimas (patyčių prevencija, savižudybių prevencija, priklausomybių prevencija);

15.2. sveikos gyvensenos ugdymas:

15.3. tuberkuliozės ir kitų užkrečiamų ligų prevencija;

15.4. šeimų ar asmenų, patiriančių ar galinčių patirtį socialinę atskirtį, įtraukimas į projektines veiklas. vartojimo prevencija;

**VI SKYRIUS**

**PROGRAMOS FINANSAVIMO ŠALTINIAI**

16. Programos finansavimo šaltiniai:

16.1. Savivaldybės biudžeto asignavimai **savarankiškoms funkcijoms vykdyti;**

16.2. **pajamos, gautos už Savivaldybei nuosavybės teise priklausančių patalpų (vaistinės), esančių adresu Geležinkeliečių g. 70, Pasvalys, nuomą;**

16.3. dvidešimt procentų Savivaldybės aplinkos apsaugos specialiosios programos lėšų;

16.4. savanoriškos fizinių ir juridinių asmenų įmokos;

16.5. praėjusių metų Specialiosios programos lėšų likutis;

16.6. kitos teisėtai gautos lėšos.

**VII SKYRIUS**

**PROGRAMOS ĮGYVENDINIMAS**

17. Programos priemonių atrankos būdai:

17.1. tiksliniai Programos asignavimai Savivaldybės strateginiuose dokumentuose (strateginiame veiklos plane, Savivaldybės kompleksinėse programose ar kt.), numatytoms sveikatinimo priemonėms įgyvendinti;

17.2. **VšĮ Pasvalio pirminės asmens sveikatos priežiūros centro tiksliniai sveikatinimo projektai;**

17.3. Savivaldybės bendruomenės sveikatinimo priemonių rėmimas, skelbiant paraiškų atrankos konkursą;

17.4. Savivaldybės administracija ir Bendruomenės sveikatos taryba atsižvelgdama į Pasvalio rajono gyventojų poreikius, sveikatos politiką bei teisės aktus, atsiradusias nenumatytas problemas sveikatos srityje gali skirti Programos lėšas konkrečiai problemai spręsti. Lėšos priemonei skiriamos Savivaldybės administracijos direktoriaus įsakymu. Tam numatomos atskiros lėšos.

18. Programos sveikatinimo paraiškų konkursą skelbia ir projektų atranką vykdo Bendruomenės sveikatos taryba.

19. Programoje numatytos priemonės įgyvendinamos pagal Savivaldybės administracijos direktoriaus pasirašytas sutartis su priemonių vykdytojais.

20. Metinę ataskaitą apie Programos priemonių vykdymą ir lėšų panaudojimą Savivaldybės administracijos Socialinės paramos ir sveikatos skyriaus vyriausiasis specialistas (Savivaldybės gydytojas) pateikia Pasvalio rajono savivaldybės tarybai ir Lietuvos Respublikos sveikatos apsaugos ministerijai teisės aktų nustatyta tvarka.

**VIII SKYRIUS**

**LAUKIAMI REZULTATAI**

21. Programos įgyvendinimas padės formuoti aktyvų visuomenės požiūrį į sveikatą, leis sumažinti gyventojų sergamumą, neįgalumą ir mirštamumą, kurį lemia neteisinga žmonių gyvensena, elgsena, neigiami aplinkos veiksniai, padidės gyventojų atsakomybė už savo sveikatą.

**IX SKYRIUS**

**PROGRAMOS ĮGYVENDINIMO VERTINIMO KRITERIJAI**

22. Šios Programos įgyvendinimo vertinimo kriterijai:

22.1. įgyvendintų projektų skaičius;

22.2. organizuotų sveikatinimo renginių skaičius;

22.3. asmenų, dalyvavusių programos veiklose, skaičius;

22.4. vaikų ir jaunimo, dalyvavusių programos, skaičius;

22.5. mokymuose dalyvavusių asmenų skaičius;

22.6. informavimo ir viešinimo priemonių (straipsnių spaudoje, informacinių laidų, leidinių ir pan.) skaičius.

**X SKYRIUS**

**GALIMOS NESĖKMĖS**

23. Per metus numatomos priemonės ar priemonėms skiriamos lėšos gali mažėti dėl įvairių priežasčių – teisės aktų pakeitimų, naujai patvirtintų valstybinių sveikatos programų, iš savivaldybės biudžeto skiriamų ar Savivaldybės aplinkos apsaugos rėmimo specialiosios programos lėšų dydžio, ekonominės padėties ir kt.

**XI SKYRIUS**

**ATSAKOMYBĖ**

24. Už Programoje numatytų priemonių įgyvendinimą ir lėšų tinkamą, efektyvų panaudojimą atsako Programos priemones įgyvendinantys asmenys.

25. Už programos lėšų apskaitą atsako Savivaldybės administracijos Apskaitos skyrius.

26. Ataskaita apie Programos vykdomas priemones ir gautų lėšų panaudojimą skelbiama Savivaldybės interneto svetainėje.

\_\_\_\_\_\_\_\_\_\_\_\_\_\_\_\_\_

PATVIRTINTA

Pasvalio rajono savivaldybės tarybos

2019 m. kovo d. sprendimu Nr. T1-

**PASVALIO RAJONO SAVIVALDYBĖS 2019 METŲ VISUOMENĖS SVEIKATOS RĖMIMO SPECIALIOSIOS PROGRAMOS SĄMATA**

**1. Informacija apie Savivaldybės visuomenės sveikatos rėmimo specialiosios programos (toliau – Programa) lėšas**

|  |  |  |
| --- | --- | --- |
| **Eil. Nr.** | **Programos pajamų šaltiniai** | **Suma, Eur** |
| 1.1. | Savivaldybės biudžeto lėšos **(lėšos gautos už Savivaldybei nuosavybės teise priklausančių patalpų (vaistinės), esančių adresu Geležinkeliečių g. 70, Pasvalys, nuomą)** | 71 203,80 |
| 1.2. | Savivaldybės aplinkos apsaugos rėmimo specialiosios programos lėšos | 9 200 |
| 1.3. | Lėšų likutis ataskaitinių biudžetinių metų pradžioje | 5 060,19 |
| **Iš viso pajamų** | | **80 403,80** |
| **Iš viso lėšų** | | **85 463,99** |

**2. Priemonės, kurioms finansuoti naudojamos Programos lėšos.**

|  |  |  |  |  |
| --- | --- | --- | --- | --- |
| **Eil. Nr.** | **Priemonės (projekto) pavadinimas** | **Vykdytojas** | | **Lėšų poreikis, Eur** |
| **2.1.** | **Programos sveikatinimo projektų finansavimas** | | |  |
| 2.1.1. | Projektas „Buitinių kenkėjų naikinimas Pasvalio rajono socialinę riziką patiriančių šeimų namuose“ | UAB „Profilaktinė dezinfekcija“ | | 1 113 |
| 2.1.2. | Projektas „Pasvalio klasių palydėjimas 2019“ | Asociacija „Trinus“ | | 1 100 |
| 2.1.3. | Projektas „Mokykimės gyventi sveikai“ | Pasvalio astmininkų klubas „Teisė kvėpuoti“ | | 300 |
| 2.1.4. | Projektas „Neužgesk, viltie, regėti“ | Glaukoma sergančiųjų bendrija „Šviesa“ | | 700 |
| 2.1.5. | Projektas „Sveikame kūne – sveika siela III“ | Pasvalio r. Krinčino Antano Vienažindžio pagrindinė mokykla | | 1 200 |
| 2.1.6. | Projektas „Sportuojantis vaikai – sveika ateitis“ | Joniškėlio Gabrielės Petkevičaitės-Bitės gimnazijos Meškalaukio daugiafunkcis centras | | 400 |
| 2.1.7. | Projektas „Kai vaikai sveiki – laimingi visi“ | Pasvalio lopšelis-darželis „Eglutė“ | | 1 300 |
| 2.1.8. | Projektas „Gyvenkime sveikai“ | Grūžių krašto kaimo bendruomenė | | 400 |
| 2.1.9. | Projektas „Ne metai skaičiuoja senatvę“ | Pasvalio rajono „Santakos“ bendrija | | 350 |
| 2.1.10. | Projektas „Judėti ir džiaugtis“ | Pasvalio r. Narteikių mokykla-darželis „Linelis“ | | 1 000 |
| 2.1.11. | Projektas „Raudona linija“ | Pasvalio rajono Pajiešmenių pagrindinė mokykla | | 500 |
| 2.1.12. | Projektas „Judėjimas – tai sveikata 3“ | Joniškėlio Gabrielės Petkevičaitės-Bitės gimnazijos Norgėlų daugiafunkcis centras | | 300 |
| 2.1.13. | Projektas „Menas gydo kūną ir sielą – 3“ | Pasvalio muzikos mokykla | | 1 000 |
| 2.1.14. | Projektas „Blogai matai – gerai jaučiuosi“ | VšĮ Panevėžio ir Utenos regionų aklųjų centras | | 400 |
| 2.1.15. | Projektas „Kęsti ar pasipriešinti“ | Krikščionių bendruomenė „Atgimimas“ | | 300 |
| 2.1.16. | Projektas „Bendradarbiaujančios kartos – vienybė“ | Daujėnų krašto bendruomenė | | 450 |
| 2.1.17. | Projektas „Gyvenk sveikai VII – sveikos gyvensenos ugdymas, sveikatos žinių populiarinimas“ | Pasvalio specialioji mokykla | | 1 400 |
| 2.1.18. | Projektas „Kartu su vaiku – 7“ | Pasvalio rajono savivaldybės Švietimo pagalbos tarnyba | | 1 800 |
| 2.1.19. | Projektas „Vaikų turinčių raidos sutrikimų ir jų tėvų psichinės sveikatos stiprinimas VšĮ Pasvalio ligoninės ankstyvojoje reabilitacijos tarnyboje“ | VšĮ Pasvalio ligoninė, Ankstyvoji reabilitacijos tarnyba | | 1 200 |
| 2.1.20. | Projektas „Sveikata didžiausia mūsų turtas – 2“ | VšĮ Veiklių mamų klubas, Pasvalio filialas | | 800 |
| 2.1.21. | Projektas „Sveika gyvensena – gyvenimo būdas“ | Pasvalio Lėvens pagrindinė mokykla | | 1 200 |
| 2.1.22. | Projektas „Kartu mes galime II“ | Pasvalio rajono Grūžių vaikų globos namai | | 900 |
| 2.1.23. | Projektas „Sveikata stiprinanti mokykla“ | Pasvalio Svalios progimnazija | | 700 |
| 2.1.24. | Projektas „Augu sveikas“ | Pasvalio r. Saločių Antano Poškos pagrindinė mokykla | | 600 |
| 2.1.25. | Projektas „Aktyvus laisvalaikis“ | Puškonių kaimo bendruomenė | | 450 |
| 2.1.26. | Projektas „Jaunimas be patyčių“ | Joniškėlio miesto bendruomenė | | 1 100 |
| 2.1.27. | Projektas „Ir mažiems, ir dideliems“ | Meškalaukio kaimo bendruomenė | | 467 |
| 2.1.28. | Projektas „Vasaros sporto stovykla „Atostogos: sveikai, judriai, linksmai“ | Joniškėlio Gabrielės Petkevičaitės-Bitės gimnazijos Švobiškio daugiafunkcis centras | | 700 |
| 2.1.29. | Projektas „Sportuokime ir būkime sveiki“ | Pasvalio rajono Nairių krašto bendruomenė | | 500 |
| 2.1.30. | Projektas „Sveika mokykla“ | Pasvalio r. Vaškų gimnazija | | 550 |
| 2.1.31. | Projektas „Mūsų gyvenimas – sveikas ir prasmingas gyvenimas“ | Pasvalio rajono neįgaliųjų draugija | | 900 |
| 2.1.32. | Projektas „Sveika gyvensena – tvirtos valstybės pamatai“ | VšĮ „Auto Moto group“ | | 1 200 |
| 2.1.33. | Projektas „Sveikatos labui“ | Jurgėnų kaimo bendruomenė | | 700 |
| 2.1.34. | Projektas „Pumpėnai CHALLANGE 2019“ | Pumpėnų bendruomenė | | 1 100 |
| 2.1.35. | Projektas „Sveikata tai jėga, mums pasenti palengva“ | „Atžalyno“ bendruomenė | | 600 |
| 2.1.36. | Projektas „Būkime laimingi: sveiki bei užimti“ | Jaunimo iniciatyvinė grupė „Marabu“ | | 650 |
| 2.1.37. | Projektas „Judėk ir būsi sveikas“ | Joniškėlio Igno Karpio žemės ūkio ir paslaugų mokykla | | 1 100 |
| 2.1.38. | Projektas „Už sveiką Škilinpamūšio bendruomenės gyvenimą“ | Škilinpamūšio kaimo bendruomenė | | 300 |
| 2.1.39. | Projektas „Sportas – mūsų sveikata“ | Pasvalio sporto mokykla | | 1 050 |
| 2.1.40. | Projektas „Padėk pats/pati sau“ 3 | Pasvalio rajono Trečiojo amžiaus universitetas | | 1 000 |
| 2.1.41. | Projektas „Sveikata – didžiausias mūsų turtas“ | Pasvalio rajono Norių krašto bendruomenė | | 600 |
| 2.1.42. | Projektas „Atrask save“ | Pasvalio r. Pumpėnų gimnazija | | 500 |
| 2.1.43. | Projektas „Sportuokime visi drauge“ | Pasvalio rajono Vaškų krašto bendruomenė | | 600 |
| 2.1.44. | Projektas „Savęs pažinimo link – per meno terapiją“ | Pasvalio rajono Raubonių kaimo bendruomenė | | 700 |
| 2.1.45. | Projektas „Pasitikėjimas ir bendradarbiavimas – psichikos sveikatos pagrindas“ | Joniškėlio Gabrielės Petkevičaitės-Bitės gimnazija | | 950 |
| 2.1.46. | Projektas „Keiskime visuomenę savo pavyzdžiu“ | Sveikatinimo ir šiaurietiško ėjimo klubas „EGO SANUS“ | | 1400 |
| 2.1.47. | Projektas „Sportuok ir tu“ | Norgėlų bendruomenė | | 600 |
| 2.1.48. | Projektas „Mokomės gyventi sveikai“ | Pasvalio rajono sutrikusio intelekto žmonių užimtumo centras „Viltis“ | | 1 100 |
| 2.1.49. | Projektas „Kelias į sveiką gyvenseną“ | Kraštų kaimo bendruomenė | | 360 |
| 2.1.50. | Projektas „Sveika gyvensena vyresniame amžiuje“ | Lietuvos politinių kalinių ir tremtinių sąjungos Pasvalio filialas | | 650 |
| 2.1.51. | Projektas „Būkime sveiki“ | Kaimo bendruomenė „Kalneliškių kraštas“ | | 410 |
| 2.1.52. | Projektas „Kartu gyvename – drauge sportuojame“ | Pušaloto bendruomenė | | 700 |
| 2.1.53. | Projektas „Stop tuberkuliozei“ | Pasvalio Šv. Jono Krikštytojo parapijos dienos centras | | 450 |
| 2.1.54. | Projektas „Vasaros stotelė 2“ | Pasvalio šeimos gerovės centras | | 800 |
| 2.1.55. | Projektas „Mens sana in corpore sano“ („Sveikame kūne – sveika siela“) | Pasvalio Petro Vileišio gimnazija | | 1950 |
| 2.1.56. | Projektas „Fizinis aktyvumas – kelias į sveiką gyvenseną“ | Asociacija „Aktyvus Pasvalys“ | | 800 |
| 2.1.57. | Projektas „Sveikatinimo virusas“ | Pasvalio rajono Saločių miestelio ir aplinkinių kaimų bendruomenė | | 850 |
| 2.1.58. | Projektas „Sidabrinė linija“: psichinės sveikatos stiprinimas, savižudybių prevencija, teikiant tęstinę emocinę paramą telefonų 8 800 800 20 senyvo amžiaus Pasvalio rajono gyventojams | M. Čiuželio labdaros ir paramos fondas | | 800 |
| **Iš viso 2.1.1–2.1.58** | | | | **46 000** |
| **Eil. Nr.** | **Programos pavadinimas** | | **Vykdytojas** | **Lėšų poreikis, Eur** |
| **2.2.** | Programa „Pasvalio rajono gyventojų sveikatos stiprinimas ir gyvenimo kokybės gerinimas“ | | PASPC\* | 22 785 |
| **2.3.** | Visuomenės sveikatos stebėsenos ataskaitos rekomendacijų priemonių planas | | PASPC | 5 696,52 |
| VSB\*\* | 800 |
| **2.4.** | Pasvalio rajono savivaldybės priklausomybę sukeliančių medžiagų (narkotikų, alkoholio, tabako ir kitų) vartojimo mažinimo ir prevencijos 2017–2019 metų programos 2019 m. priemonių planas | | VSB | 3 850 |
| **2.5.** | Pasvalio rajono 2018–2020 metų savižudybių prevencijos programa | | VSB | 2 050 |
| **2.6.** | Pasvalio rajono vaikų dantų profilaktikos 2019–2022 programa „Nauja vaikų karta – be dantų ėduonies!“ | | VSB | 4 282,47 |
| **Iš viso** | | | **2.2-2.6.** | **39 463,99** |
| **Iš jų: PASPC** | | | | **28 481,52** |
| **VSB** | | | | **10 982,47** |
| **Iš viso 2.1–2.6** | | | | **85 463,99** |

PASPC \*– VšĮ Pasvalio pirminės asmens sveikatos priežiūros centras

VSB\*\* – Pasvalio rajono savivaldybės Visuomenės sveikatos biuras

\_\_\_\_\_\_\_\_\_\_\_\_\_\_\_\_